MINISTERU GĦAT-TURIŻMU Uffiċju tas-Segretarju Permanenti Ħarsa Ġenerali Is-sena 2018 kienet sena ta' konsolidament fl-operat tal-Ministeru wara l-Elezzjoni Ġenerali li saret f'Ġunju Il-Ministeru kellu taħt ir-responsabbiltà tiegħu numru ta' oqsma differenti, fosthom it-turiżmu, l- avjazzjoni, l-industrija tal-films, proġetti ta' riġenerazzjoni u proġetti bi sħubija bejn il-Gvern u l-privat, l- ekonomija l-blu, is-settur tat-trasbord u l-ibburdjar. Is-sena kienet ikkaratterizzata minn ħidma qawwija biex ikompli t-twettiq tal-programm tal-Ministeru, fosthom l-implimentazzjoni ta' numru ta' proġetti u l-ħidma biex l-Air Malta tkompli ttejjeb l-operat tagħha u tikber aktar. Id-Direttorat għall-Istrateġija u Sapport, id-Direttorat għall-Iżvilupp tal-Politika u l-Implimentazzjoni tal- Programm, it-Taqsima tal-Information Management Unit u d-Direttorat għas-Servizzi Korporattivi jaqgħu kollha taħt ir-responsabbiltà tas-Segretarju Permanenti. L-entitajiet taħt il-Ministeru huma l-Awtorità Maltija għat-Turiżmu (MTA), l-Air Malta, l-Istitut għal Studji Turistiċi, iċ-Ċentru Mediterran għall-Konferenzi, il- Fondazzjoni għall-Iżvilupp taż-Żoni Turistiċi (FTZD), Conventions Malta, il-Malta Freeport Corporation Ltd, il-Korporazzjoni għar-Riġenerazzjoni tal-Port il-Kbir, Malta Marittima, Malta Air Traffic Service, Yachting Malta Ltd, Film Finance Malta Ltd, u l-Kummissjoni Maltija tal-Films. B'ħidma tat-tim fil-Ministeru u b'kollaborazzjoni mal-entitajiet li jaqgħu taħt ir-responsabbiltà tal-Ministeru għat-Turiżmu, dan l-uffiċċju għamel ċert li l-politika tal-Gvern fis-setturi taħt ir-responsabbiltà tiegħu tiġi implimentata b'mod korrett u b'mod effiċjenti. Il-Ministeru rnexxielu jimplimenta b'suċċess jew jirreġistra progress sinifikanti f'numru ta' miżuri tal-Baġit assenjati lilu u miżuri oħra fil-programm tiegħu, inkluż dawk Dawn ta' hawn taħt huma numru ta' inizjattivi li ġew xprunati minn dan l-Uffiċċju fl-2018: • Żieda ta' iktar minn 14% fuq is-sena 2017 fl-ammont ta' turisti li żaru Malta biex dawn laħqu ż-żewġ miljuni punt sitta (2.6 miljuni) Dan sar permezz ta' ħidma u investiment fl-iżvilupp ta' rotot minn u lejn Malta, fejn minn 90 rotta fl-2017, din is-sena żdiedu għall-110. Fil-fatt, Malta issa għandha iktar connecting flights għall-Ewropa milli hemm fl-ajruport ta' Heathrow ta' simplifikazzjoni. Ministeru għat-Turiżmu • Matul is-sena 2018 kompliet ħidma qawwija biex jiġi implimentat business plan ġdid tal-Air Malta li wassal lill-kumpanija li tagħlaq is-sena finanzjarja tagħha bi profitt. Żviluppi sinifikanti f'dan ir-rigward kienu jinkludu: il-konklużjoni tan-negozjati kollha mat-Trade Unions rigward il-ftehimiet kollettivi tal- impjegati tal-Air Malta u l-iffirmar tal-ftehim kollettiv mal-Assoċjazzjoni tal-Piloti (ALPA); it-twaqqif tal-kumpanija Malta Air Travel Ltd biex tamministra l-landing rights tal-Air Malta; l-introduzzjoni ta' servizzi ġodda fuq it-titjiriet, fosthom Business Class ġdid, menù ġdid u l- kunċett ta' Buy on Board; ftehim bejn l-Air Malta u r-Ryanair rigward sales u marketing li permezz tiegħu l-Air Malta bdiet tidher fuq is-sit elettroniku tar-Ryanair u b'hekk ir-rotot tal-Air Malta bdew ikunu viżibbli għal 50 miljun persuna addizzjonali fix-xahar; ftehim mal-Qatar Airways biex jibda titjiriet minn u lejn Malta u biex għoxrin cadet pilot provduti mill-istess linja tal-ajru jibdew jiġu mħarrġa mill-Air Malta. • Malta rebħet il-jedd li tospita l-CAPA World Aviation Outlook Summit and Awards for Dan huwa summit internazzjonali fejn mexxejja tal-avjazzjoni mid-dinja kollha kif ukoll rappreżentanti ewlenin tal-linji tal-ajru u ajruporti jiddiskutu l-isfidi u l-futur ta' dan is-settur hekk importanti; • Bdiet il-ħidma flimkien mal-Malta Industrial Parks, fuq Masterplan ġenerali taż-żona viċin l- ajruport. Dan il-Masterplan huwa intiż biex, fost l-oħrajn, itejjeb il-faċilitajiet ta' manutenzjoni, cargo handling u influss ta' turisti fl-istess ajruport; • Sar l-iffirmar ta' Memorandum of Understanding (MOU) bejn Malta u l-Indja dwar tisħiħ fil- koperazzjoni fis-settur tat-turiżmu bejn iż-żewġ pajjiżi. L-għanijiet prinċipali ta' dan il-ftehim huma li jinkoraġġixxu l-promozzjoni ta' destinazzjonijiet ta' kwalità għall-industrija tat- turiżmu fiż-żewġ pajjiżi, iżidu l-wasliet turistiċi fiż-żewġ pajjiżi u jippromovu l-iżvilupp tar- riżorsi umani fit-turiżmu u l-ivvjaġġar industrijali relatati fiż-żewġ pajjiżi; • Tħabbar pjan ta' riġenerazzjoni għal Paceville b'investiment totali ta' €10 miljun li se jkun qed jiffoka kemm fuq titjib infrastrutturali u tisbiħ taż-żona kif ukoll sabiex ikabbar il-livell ta' sigurtà. Dan il-proġett se jsir bi sħubija mal-Fondazzjoni Mediterranja tat-Turizmu. Fis-sajf tal- 2018 twettqu wkoll diversi interventi infrastrutturali fuq total ta' ħdax-il triq f'Paceville u San Ġiljan; Ministeru għat-Turiżmu Intlaħqu l-miri għas-sena 2018 fl-implimentazzjoni tal-proġett tar-riġenerazzjoni tan-naħa t'isfel tal-Belt Valletta, parzjalment iffinanzjat minn fondi Ewropej. Matul l-2018, il-GHRC irnexxielha tonfoq aktar minn 4.2 miljun ewro mill-24 miljun ewro allokati għal dan il-proġett; Intlaħaq ftehim ta' kollaborazzjoni mal-Uffiċċju tal-President ta' Malta biex ingħata bidu fuq xogħol infrastrutturali ta' skate park ġdid f'Birżebbuġa. • F'Ottubru saret ir-rilokazzjoni tal-Istitut tal-Istudji Turistiċi f'kampus temporanju f'Park l- Avjazzjoni fĦal Luqa sakemm jitlesta l-kampus il-ġdid fi Smart City. Il-kampus fĦal Luqa huwa kważi d-doppju fid-daqs tal-kampus l-antik f'San Ġiljan u Pembroke. • Biex jissaħħaħ il-kalendarju ta' avvenimenti b'firxa għal gosti ta' ġeneri ta' turisti u gosti differenti matul is-sena kollha, fl-2018 ġew attirati lejn Malta numru ta' avvenimenti ġodda. Fost dawn insibu l-festival tal-mużika Elrow, li ttella' għall-ewwel darba f'pajjiżna f'Settembru u ttellgħet ukoll l-ewwel edizzjoni tal-festival Summer Daze f'Awwissu, b'kolloborazzjoni ma' Mil-lat sportiv ġiet organizzata wkoll is-Super League Triathlon fOttubru, fejn attirajna lejn pajjiżna wħud mill-aqwa atleti. Ġie mtella' wkoll poker tournament internazzjonali f'pajjiżna (Battle Of Malta) fejn ħadu sehem mal-erbat elef parteċipant minn bosta pajjiżi. Is-sena 2018 ġabet magħha l-financial close tal-proġett tal-Electrogas, fejn numru ta' istituzzjonijiet finanzjarji internazzjonali ngħaqdu flimkien biex jiffinanzjaw dan il-proġett li ggarantixxa li l-Enemalta tqum fuq saqajha u li t-tariffi jibqgħu rħas. Permezz tal-financial close waqgħet ukoll il-garanzija bankarja marbuta mal-istess proġett. Fuq kollox l-Uffiċċju tas-Segretarju Permanenti kellu rwol fundamentali biex jassigura li kontinwament ikun hemm kollaborazzjoni bejn id-dipartimenti u l-entitajiet li jaqgħu taħt il-portafoll tal-Ministeru u anke ma' ministeri u entitajiet oħra, li jara li l-politika tal-Gvern u d-direzzjonijiet u d-direttivi li jinħarġu jiġu attwati, u li jkun mutur ta' sorveljenza li jimbotta l-proġetti 'l quddiem waqt li jiżblokka problemi li jistgħu jinħolqu. Finalment, dan l-Uffiċċju assigura li l-Ministeru jitmexxa skont ir-regolamenti tas-Servizz Pubbliku u li jkun hemm spirtu ta' governanza tajba kemm fl-infiq kif ukoll fl-amministrazzjoni rikorrenti tiegħu. Ministeru għat-Turiżmu Direttorat għall-Istrateġija u Sapport Introduzzjoni Id-Direttorat għall-Istrateġija u Sapport huwa responsabbli li jassisti lill-Uffiċċju tas-Segretarju Permanenti f'dak li għandu x'jaqsam ma' materji ta' politika, amministrazzjoni, management u kordinament bejn id- direttorati u entitajiet differenti fi ħdan il-Ministeru. Id-Direttorat għandu rwol li jixpruna l-iżvilupp u l- implimentazzjoni tal-politiki, pjanijiet, strateġiji u proġetti tal-Ministeru b'enfasi fuq il-miżuri tal-Manifest Elettorali, miżuri tal-Baġit, miżuri ta' simplifikazzjoni u inizjattivi oħra, inkluż inizjattivi orizzontali tal- Id-Direttorat għandu jassisti lis-Segretarju Permanenti fis-sorveljanza tal-operat tal-Ministeru bil- għan li jkun hemm iktar kordinament, użu aħjar tar-riżorsi, iktar effiċjenza, tnaqqis fil-burokrazija u servizz aħjar lin-negozju u l-klijenti. Ix-xogħol tad-Direttorat isir billi jorganizza u jattendi laqgħat kif meħtieġ, inkluż laqgħat interministerjali u laqgħat mal-mexxejja tal-proġetti u inizjattivi, imsieħba tal-proġetti, u tħejjija tal-minuti jew rapporti skont il-bżonn. Dan biex ikun żgurat li jekk ikun hemm xi problemi li qed ifixklu l-implimentazzjoni tal-proġett, dawn jiġu indirizzati malajr kemm jista' jkun u l-proġetti jitwettqu skont iż-żmien stabbilit. monitoraġġ u segwitu tar-rapporti ta' progress finanzjarju u sorveljanza fuq l-implimentazzjoni finanzjarja tal-proġetti, fuq l-aderanza mal-baġits u kordinazzjoni ta' azzjonijiet biex tigi assigurata d-disponibbiltà tal- baġit. Id-Direttorat, kompost minn seba' uffiċjali li jinkludu d-Direttur għall-Istrateġija u Sapport, ifassal rapporti ta' monitoraġġ ta' progress, tħejjija ta' Memoranda għall-Kabinett, abbozzar ta' risposti għall-istituzzjonijiet bħall-Uffiċċju tal-Awditur Ġenerali, l-IAID u oħrajn, preżentazzjonijiet, diskorsi u kwalunkwe tip ta' dokumentazzjoni oħra li jkunu neċessarji biex isir ix-xogħol tad-Direttorat jew hekk kif jintalbu mill- Uffiċċju tas-Segretarju Permanenti jew mis-Segretarjat tal-Ministru. Id-Direttorat għandu wkoll ir-responsabbiltà ta' Project Leader fuq numru ta' proġetti u inizjattivi tal- Barra minn hekk, dan id-Direttorat jgħin lill-entitajiet li jaqgħu taħt l-istess Ministeru fejn jidħol abbozzar ta' sejħiet għall-offerti. F'dak li għandu x'jaqsam ma' proġetti ministerjali, l-abbozz ta' dawn is-sejħiet għall- offerti jsir mill-istess dipartiment. Ministeru għat-Turiżmu Miżuri tal-Baġit u Simplifikazzjoni Id-Direttorat kellu r-responsabbiltà li jsegwi l-implimentazzjoni ta' 47 miżura tal-Baġit u Simplifikazzjoni. Fost dawn, kien hemm tmien miżuri marbuta mas-sena 2018, filwaqt li l-bqija kienu miżuri mħabbra fis- Matul din is-sena, dan l-Uffiċċju kien għaddej b'ħidma kontinwa sabiex jassigura li dawn il-miżuri jiġu implimentati. Dawn ta' hawn taħt huma xi wħud mill-miżuri li twettqu sal-aħħar tal-2018: L-għeluq tas-sena 2017 bħala sena rekord għat-turizmu fejn in-numru ta' turisti laħaq iż-2.2 miljuni, b'żieda ta' 15% fuq is-sena ta' qabel, u bl-ispiża mit-turisti li żaru Malta tiżdied b'14% fuq l-2016. Tlestew ix-xogħlijiet ta' riabilitazzjoni taż-żoni ta' madwar il-Funtana tat-Tritoni fil-Belt Valletta. rrestawrata ġiet inawgurata f'Jannar, filwaqt li l-kumplament tax-xogħlijiet fil-pjazza tlestew f'Lulju. ix-xogħol kien jinkludi pavimentar u dawl ġdid, landscaping kif ukoll installazzjoni ta' bankijiet u gabbani fil-madwar. F'Ġunju tal-2018 tlestew xogħlijiet f'numru ta' toroq fil-Belt Valletta, fosthom fi Triq San Mark, Triq San Patrizju u Triq Santa Luċija. Dawn ix-xogħlijiet jinkludu uċuh ġodda għal dawn it-toroq u manutenzjoni ġenerali. Tlestiet ukoll il-manutenzjoni fuq il-paviment li jinsab taħt l-arkati ta' San Ġwann. F'Lulju ġie wkoll inawgurat parkeġġ ġdid fi Triq il-Kavallerizza f'Marsaxlokk. Dan il-parkeġġ huwa parti mill-proġett ta' riġenerazzjoni ta' Marsaxlokk li għandu l-għan li jagħti dehra aħjar lil dan ir-raħal pittoresk tas-sajjieda, kemm fl-interess tar-residenti, tas-sajjieda, kif ukoll tan-negozj u l-eluf ta' Maltin u turisti li jżuruh. Lejn l-aħħar tas-sena tlesta x-xogħol ta' tisbiħ tal-foss tal-Belt Valletta bħala parti minn proġett nazzjonali flimkien ma' tisbiħ fiż-żona magħrufa bħala Il-Biskuttin u ż-żona ta' madwar il-Funtana tat-Tritoni. Permezz ta' ħidma mill-Korporazzjoni għar-Riġenerazzjoni tal-Port il-Kbir ġew irrestawrati l-arkati u ż-żewġ pontijiet u din iż-żona ġiet mibdula fi ġnien bi spazji pedonali, miftuħin u aċċessibbli għal kulħadd. Fid-dawl tal-konċentrazzjoni ta' proġetti fl-inħawi tal-Bajja ta' San Ġorġ f'San Ġiljan, kif ukoll permezz tar- rieda tal-Gvern li jkun hemm titjib f'din iż-żona, twaqqaf il-Paceville Town Management Committee. il-kumitat qed jikkordina l-eżekuzzjoni tax-xogħlijiet ta' manutenzjoni u titjib neċessarju bejn l-entitajiet governattivi konċernati id f'id mas-settur privat. Dan għandu jwassal għat-titjib tal-prodott turistiku u iktar sigurtà għall-benefiċċju tat-turisti u r-residenti. Ministeru għat-Turiżmu Permezz ta' ftehim ġdid bejn il-Gvern u l-kumpanija Huawei, f'Diċembru twaqqaf il-Joint Innovation Dan iċ-ċentru ta' innovazzjoni huwa mmirat biex isostni r-riċerka akkademika filwaqt li jindirizza aħjar sfidi dinjija marbuta mas-sigurtà pubblika, proċess tad-data, analiżi ta' filmati u sistemi tal-informatika. Iż-żona ta' Paceville ġiet identifikata bħala l-ewwel żona fejn se tiġi installata din it-teknoloġija u jiġi żviluppat il-kunċett ta' Safe City. Iddaħlet sistema fuq pjattaforma internazzjonali fejn studenti u kumpaniji fis-settur turistiku jkunu jistgħu jikkomunikaw, isibu opportunitajiet ta' xogħol u jikkonkludu internships barra minn pajjiżna. Dawn iż-żewġ miżuri b'hekk jissimplifikaw il-proċessi tal-ITS u jkunu ta' għajnuna ikbar għall-istudenti. Sar tibdil fis-sistema tal-arja kkundizzjonata fiċ-Ċentru tal-Mediterran għall-Konferenzi kollu, kif ukoll ħarġet sejħa għall-offerti għal sistema state of the art ta' Augmented Reality Holographic Technology. Bħidma konġunta bejn l-Awtorità Maltija għat-Turiżmu (MTA) u l-Fondazzjoni għaż-Żoni Turistiċi (FTZD), sar ħafna xogħol ta' titjib fil-faċilitajiet f'diversi bajjiet madwar Malta. Ġew installati numru ta' showers u faċilitajiet sanitarji ġodda f'numru ta' bajjiet fosthom Font Għadir f'Tas-Sliema, Golden Bay, il- Bajja tal-Għadira, il-Bajja ta' San Ġorġ f'San Giljan, il-Bajja s-Sabiħa f'Birżebbuġa, Ta' Fajtata f'Marsaskala, Golden Bay, il-Bajja tal-Balluta f'Tas-Sliema u l-Bajja tar-Rinella fil-Kalkara. Pool ġiet installata pjattaforma sabiex jitjieb l-aċċess għal din iż-żona turistika minn fuq il-baħar. Saru wkoll diversi xogħlijiet ta' manutenzjoni u tisbiħ f'bosta xtajtiet madwar Malta fosthom f'Birżebbuġa, Buġibba, San Ġiljan, il-Mellieħa, Tas-Sliema, il-Kalkara, San Pawl il-Baħar, ix-Xemxija, Marsaskala, Marsaxlokk, Wied iż-Żurrieq u l-Qawra fost oħrajn. Ix-xogħlijiet f'dawn il-lokalitajiet varjaw minn manutenzjoni ta' puġġamani tul il-kosta, tisbiħ u restawr ta' bankijiet u strutturi tal-injam f'żoni turistiċi, sa Barra minn hekk sar ukoll xogħol ta' tindif fil-bajjiet ta' San Ġiljan, San Ġorġ, fil-Balluta u f'Marsaskala. Ġie varat programm intensiv ta' manutenzjoni ġenerali tal-faċilitajiet tal-film studios fil-Kalkara. Matul is- sena, il-Kummissjoni Maltija għall-Films bdiet twettaq upgrade tal-faċilitajiet biex dawn ikunu iktar moderni u komdi u sabiex tkun tista' tospita l-produzzjonijiet barranin li jiġu Malta. Ta' min isemmi wkoll li, minbarra l-miżuri mwettqa, ġie rreġistrat progress sostanzjali fuq numru ta' miżuri oħra. Ministeru għat-Turiżmu Inizjattivi u Miżuri Mmexxija mid-Direttorat għall-Istrategija u Sapport Kif imsemmi aktar 'il fuq f'dan ir-rapport, id-Direttorat għandu r-responsabbiltà ta' Project Leader fuq numru ta' miżuri tal-Baġit u simplifikazzjoni u xi inizjattivi oħrajn magħżula mill-Ministeru. Hawn taħt se jingħata rendikont qasir tal-ħidma u l-progress li sar fuq dawn il-miżuri: Id-Direttorat qed imexxi grupp ta' ħidma li qed jaħdem fuq ir-reviżjoni tal-liġi Maltija li tirregola s-settur tat-turiżmu. Ix-xogħol jinkludi r-reviżjoni tal-Att dwar it-Turiżmu u numru ta' Avviżi Legali relatati miegħu, l-abbozzar ta' Avviżi Legali ġodda u kif ukoll abbozzar ta' Standards u Linji Gwida ġodda. Dawn id- dokumenti qed ikunu analizzati kemm mil-lat legali u kif ukoll mil-lat operattiv u amministrattiv. L-għan tal-eżerċizzju hu li l-qafas regolatorju tat-turiżmu f'Malta jkun organizzat aħjar, simplifikat u jirrifletti r- realtajiet tal-industrija tal-lum. Id-Direttorat mexxa wkoll ix-xogħol fuq l-abbozzar ta' Politika dwar l-Avjazzjoni ġdida. Ix-xogħol fuq din il-politika wasal fi stadju avvanzat u mistenni li din tkun imnedija flimkien mal-Master Plan għaż-Żona tal- Ajruport li fuqu għaddejja ħidma wkoll. Id-Direttorat, b'ħidma mal-Awtorità Maltija għat-Turiżmu, xpruna u kkontribwixxa b'mod qawwi fit-tfassil ta' Diving Master Plan ġdid. Beda xogħol amministrattiv fuq l-iskema BEST (Benchmarking Energy Sustainability Targets) biex jingħata inċentiv lil-lukandi jekk dawn jinvestu fi proġetti mmirati lejn effiċjenzja enerġetika, tnaqqis fil-konsum tal- ilma u karburanti. Tħejjew il-linji gwida għal din l-iskema u dawn intbagħtu lill-iState Aid Monitoring Board għar-reviżjoni tiegħu. Din l-iskema mistennija tiġi konkluża u toħroġ għal-lukandi fl-2019. Id-Direttorat qed jixpruna wkoll eżerċizzju flimkien mal-MEU biex issir analiżi tal-operat tas-sistema ta' liċenzjar tal-Awtorità Maltija tat-Turiżmu bil-għan li din l-entità tkompli ttejjeb is-servizz li tagħti lill-klijenti tagħha u lill-industrija. Kompliet il-ħidma biex il-proġett ta' riġenerazzjoni ta' Marsaxlokk jitwettaq. Minbarra l-ħidma biex il- parkeġġ seta' jitlesta b'suċċess u jinfetaħ għall-pubbliku, qed isiru toroq ġodda biex titjieb iċ-ċirkulazzjoni tal-vetturi u x-xatt ta' Marsaxlokk ikun jista' jingħalaq għat-traffiku. Infatti, beda x-xogħol biex tinfetaħ Triq Barthelemy u tiġi ffurmata triq ġdida li tagħqad ma' Triq iż-Żejtun. Dawn ix-xogħlijiet kienu fi stadju avvanzat fl-aħħar tas-sena. Il-proġett ħolistiku jinkludi wkoll xogħol fuq iż-żona magħrufa bħala l-Magħluq u Xatt is-Sajjieda biex din il-parti tal-villaġġ tinbidel f'żona pedonali. Madanakollu, din il-parti tal-proġett għadha fi stadju bikri u d-disinn tal-proġett għadu qed jiġi formulat. Ministeru għat-Turiżmu Rigward il-proġett ta' riġenerazzjoni ta' Birżebbuġa, ġew identifikati erba' interventi ewlenin li jinkludu l- kostruzzjoni ta' skate park, it-titjib ta' Triq San Patrizju, ir-riġenerazzjoni tal-promenade u l-bini ta' parkeġġ ġdid fuq diversi livelli. Rigward l-iskatepark, ingħata bidu tax-xogħol infrastrutturali ralatat u l-proġett mistenni jitlesta fl-ewwel kwart tas-sena 2019. Rigward l-interventi fuq Triq San Patrizju u l-bini ta' parkeġġ ġdid, ġew sottomessi l-applikazzjonijiet neċessarji għall-permess mal-Awtorità tal-Ippjanar. Id-Direttorat kien responsabbli biex sal-aħħar tas-sena ġew ippubblikati s-sejħiet għall-offerti biex tiġi installata sistema tad-dawl ġdida fi ġnien Duminku Mintoff f'Raħal Ġdid, fejn il-Ministeru għaddej b'ħidma biex dan il-ġnien li kien fi stat ta' abbandun jingħata d-dehra ġdida li jistħoqqlu. Finalment, ta' min isemmi li d-Direttorat offra sostenn lill-entitajiet u direttorati fil-Ministeru biex dawn ikunu jistgħu iwettqu kemm l-operat tagħhom b'mod l-iktar effettiv u b'osservanza għar-regolamenti ta' governanza tajba u kif ukoll biex iwettqu inizjattivi u proġetti oħrajn li kienu responsabbli tagħhom. Ministeru għat-Turiżmu Direttorat Għall-Iżvilupp tal-Politika u Implimentazzjoni tal-Programm Id-Direttorat għall-Iżvilupp tal-Politika u Implimentazzjoni tal-Programm (PDPI) fi ħdan il-Ministeru għat- Turiżmu għandu bħala funzjonijiet ewlenin l-iżvilupp tal-politika b'konnessjoni mal-oqsma li jaqgħu taħt il- portafoll tal-Ministeru għat-Turiżmu, l-Affarijiet tal-Unjoni Ewropea (UE), kif ukoll proġetti kofinanzjati Funzjonijiet tad-Direttorat mill-Unjoni Ewropea. Żvilupp ta' Politika Id-Direttorat iservi bħala punt ta' kuntatt fi ħdan il-Ministeru rigward politika li taqa' taħt il-kompetenzi tal- Ministeru għat-Turiżmu u l-monitoraġġ tar-riformi tal-politika. Id-Direttorat ikkordina konsultazzjonijiet pubbliċi fuq livell nazzjonali jew Ewropew rigward politika ta' natura leġiżlattiva jew mhix, li tista' tolqot l-entitajiet jew partijiet interessati li għandhom x'jaqsmu mal-portafoll tal-Ministeru. Id-Direttorat ikkordina pożizzjonijiet u ta' risposti sabiex l-interessi ta' dawn l-entitajiet u partijiet interessati jiġu riflessi fil-politika nazzjonali u Ewropea. Id-Direttorat irraporta wkoll dwar miżuri li kienu qegħdin jitwettqu u kkordina informazzjoni dwar il-Programm ta' Riforma Nazzjonali filwaqt li pprovda informazzjoni għall- Organisation for Economic Co-Operation and Development (OECD) biex ikun inkluż fir-rapport annwali tal-OECD fuq it-Turiżmu għas-sena 2017 (OECD Tourism Trends and Policies 2017). Affarijiet tal-Unjoni Ewropea Waħda mir-responsabbiltajiet ta' dan id-Direttorat kienet li jirrevedi dawk il-proposti leġiżlattivi u anke dawk li jaffettwaw l-oqsma li jaqgħu taħt il-portafoll tal-Ministeru għat-Turiżmu u li jista' jkollhom effett dirett jew indirett fuq Malta. F'dan il-proċess, id-Direttorat jiżgura li dawn ikunu jaqblu mal-politika tal- Id-Direttorat ikkordina u fformula l-pożizzjoni tal-Ministeru fuq proposti leġiżlattivi tal-Unjoni Ewropea wara li kkonsulta ma' entitijatiet li jaqgħu taħt l-istess Ministeru kif ukoll ma' entitajiet oħra fil- Fosthom kien hemm proposti konnessi mal-avjazzjoni, mal-ambjent, mal-Qafas Strateġiku Marittimu, proposta relatata mal-ilma tax-xorb, proposta dwar it-twaqqif tat-tibdiliet staġjonali tal-ħin, proposta dwar l- ekwità u trasparenza għall-utenti tan-negozji u servizzi ta' intermedjazzjoni online, proposta dwar l-użu ta' oġġetti magħmula mill-plastik li jintużaw għal darba waħda biss, proposti li għandhom x'jaqsmu mal- edukazzjoni u dwar ir-regolamentazzjoni tal-kwalifikazzjonijiet professjonali u proposta fuq aċċessibbiltà Ministeru għat-Turiżmu Ewropea. Tħejjew ukoll pożizzjonijiet dwar il-laqgħat tal-ASEM (Asia-European Meeting) għad- diskussjonijiet fl-ICAO (international Civil Aviation Organisation) u laqgħat tal-WestMED Initiative. Ġew provduti wkoll il-pożizzjonijiet meħtieġa għal-laqgħat tal-Kunsill Ewropew, il-Kumitat tar- Rappreżentanti Permanenti u l-gruppi ta' ħidma tal-Kunsill Ewropew kif ukoll għal-laqgħat tal-Kumitati li jaqgħu taħt il-kompetenza ta' ministeri oħrajn. Ġew ippreparati rapporti u ngħataw tweġibiet għal dawk it- talbiet li tressqu mill-istituzzjonijiet varji tal-Unjoni Ewropea u li jorbtu ma' deċiżjonijiet dwar politika. Ġie mħejji r-Rapport Annwali għat-Turiżmu għas-sena 2017 li ġie sottomess lill-Kummissjoni Ewropea. Direttorat ta wkoll pożizzjonijiet u risposti għall-mistoqsijiet mill-Kummissjoni marbutin mas-Semestru Ewropew. Matul is-sena twettqet ħidma biex tiġi fis-seħħ it-traspożizzjoni tad-Direttiva 2302/2015 dwar Pakketti tal- Ivvjaġġar u Arranġamenti tal-Ivvjaġġar Marbuta. Inħareġ ukoll l-Avviż legali LN 94 tat-2018 – L-Att Dwar Servizzi tal-ivvjaġġar u tat-Turiżmu għal Malta (Kap. 409). Id-Direttorat ħadem biex it-traspożizzjoni ssir fil-ħin sabiex jiżgura li Malta timxi mal-obbligi tagħha bħala Stat Membru tal-Unjoni Ewropea u tevita proċeduri ta' ksur tal-istess regoli. Id-Direttorat għall-Iżvilupp tal-Politika u Implimentazzjoni tal-Programm ikkordina bejn entitajiet li jaqgħu taħt il-Ministeru għat-Turiżmu u l-Ministeru għall-Affarijiet Ewropej u l-Ugwaljanza (MEAE) biex jagħti l- pożizzjoni fuq l-effett li huwa mistenni li jkollu Brexit fuq l-istess l-entitajiet li jaqgħu taħt il-Ministeru għat- Turiżmu, sabiex finalment jinkiseb l-aħjar riżultat fin-negozjati. Memoranda ta' ftehim u laqgħat ma' delegazzjonijiet barranin Numru ta' risposti għal proposti ta' Memoranda ta' Ftehim u ftehimiet ta' koperazzjoni ma' pajjiżi mhux fl- Unjoni Ewropea ġew imressqa matul is-sena. Fost dawn, ġie finalizzat ftehim dwar koperazzjoni fit-turiżmu mal-Indja, kif ukoll ftehim ieħor dwar koperazzjoni fl-industrija tal-films. Ġew imressqa wkoll proposti mid- Direttorat dwar ftehim ta' koperazzjoni fl-ekonomija blu bejn Malta u ċ-Ċina, li sal-aħħar tas-sena kien għadu qed jiġi diskuss. Id-Direttorat ħadem id f'id ma' entitajiet interessati rigward laqgħat minn delegazzjonijiet barranin u viżitaturi oħra. Fost dawn, kien hemm il-Kummissjoni Konġunta mal-Arabja Sawdija, mal-Ghana u maċ- Ċina. Twettqu laqgħat oħrajn ma' delegazzjonijiet miċ-Ċina, Sqallija, ir-Russja, UNWTO u l-Arġentina. Ministeru għat-Turiżmu Involviment f'konferenzi li saru f'Malta u barra minn Malta Membri mid-Direttorat attendew diversi laqgħat barra minn Malta matul l-2018. Dawn kienu jinkludu: • Kumitat Konsultattiv għat-Turiżmu fi Brussell – Malta hija membru tal-Kumitat Konsultattiv għat-Turiżmu u d-Direttorat ħa sehem f'żewġ laqgħat tal-Kumitat fl-2018. Għal dawn il-laqgħat ġew ippreparati l-pożizzjonijiet tal-Gvern fuq diversi temi li ġew diskussi. • Konferenza dwar 'Greening the Economy' li seħħet f'Minorca – id-Direttur attendiet u tat preżentazzjoni f'laqgħa dwar il-miżuri li jistgħu jgħinu biex l-iżvilupp tat-turiżmu ikun iktar • Laqgħat tal-inizjattiva tal-WestMED li seħħew fi Brussell u fl-Alġerija. Waħda minn dawn il- sostenibbli. laqgħat saret fuq livell ministerjali. Kordinament u monitoraġġ ta' proġetti kofinanzjati mill-Unjoni Ewropea Waħda mill-funzjonijiet tal-PDPI hi li jsegwi mill-qrib it-twettiq ta' proġetti tal-Ministeru, u li jaqdi l- funzjoni ta' Line Ministry fejn jidħlu proġetti mħallsa mill-fondi diretti tal-Unjoni Ewropea. Bħalissa qegħdin jiġu implimentati proġetti b'fondi diretti li jaqgħu rispettivament taħt il-programmi tal-Horizon 2020 u l-COSME, kif ukoll taħt il-programmi tal-ERDF u l-ESF. Proġett CIVITAS DESTINATIONS – Horizon 2020 Dan il-proġett fih ħdax-il proposta b'inizjattivi varji u l-valur tiegħu jammonta għal madwar €20 miljun. Dan il-proġett għandu l-iskop li jibni kompetenzi neċessarji sabiex jiġu indirizzati n-neċessitajiet mobilistiċi tat-turisti kif ukoll dawk tar-residenti. Il-Ministeru għat-Turiżmu ngħaqad flimkien ma' entitatijiet oħra li jinkludu l-Università ta' Malta, il-Kunsill Lokali tal-Belt Valletta u Transport Malta bil-għan li jitwettqu miżuri ta' trasport li jnaqqsu t-tniġġis tal-arja. Huwa ppjanat li titnieda kompetizzjoni għas-settur tal- akkomodazzjoni, b'fond ta' €70,000 għall-entitajiet li jimplimentaw l-aħjar inizjattivi li jgħinu f'dan ir- Din l-applikazzjoni ġiet approvata mill-Kummissjoni Ewropea u bdiet titwettaq fl-2017 u ntemmet fl-2018. Matul is-sena msemmija, saret ċerimonja fejn ingħataw trofej lid-destinazzjonijiet rebbieħa tal-proġett tal- EDEN flimkien mal-4 runners-ups għat-tema magħżula li kienet marbuta mal-offerta kulturali tal-lokalità. Tħejjew trofej u leaflets informattivi li tqassmu fil-konferenza. Il-proġett kellu valur totali ta' madwar Ministeru għat-Turiżmu €47,000 b'kofinanzjament ta' 50% mill-Fondi Ewropej. Il-lokalità rebbieħa ta' dan il-proġett kienet dik tal- Din l-applikazzjoni ġiet approvata mill-Kummissjoni Ewropea u bdiet titwettaq lejn l-aħħar tas-sena 2018. Dan il-proġett jinkludi attivitajiet varji ta' promozzjoni relatati ma' lokalitajiet li ngħataw il-premju bħala destinazzjoni ta' eċċellenza. Matul l-2018 tħejjew numru ta' attivitajiet li jinkludu promozzjoni online, u preparazzjonijiet neċessarji sabiex ġurnalisti barranin jiġu Malta u sussegwentement jippromovu lil pajjiżna fuq diversi ġurnali u siti elettroniċi barranin. Il-valur totali tal-proġett hu ta' €29,000 u huwa ffinanzjat totalment mill-fondi Ewropej. Matul l-2018, dan id-Direttorat issottometta applikazzjoni mal-Kummissjoni Ewropea taħt il-fondi diretti Din l-applikazzjoni ġiet sottomessa f'Lulju 2018 u ġiet approvata mill-Kummissjoni Ewropea f'Diċembru Dan il-proġett għandu jibda fl-2019 u jitlesta fl-aħħar tal-2020. Matul dan il-perjodu jiġu ppreparati applikazzjonijiet għall-kunsilli lokali, issir l-evalwazzjoni tal-applikazzjonijiet u jiġu magħżula r-rebbieħa. Se jitħejjew ukoll leaflets u brochures sabiex jippromovu l-proġett u d-destinazzjonijiet. Il-proġett għandu valur totali ta'€26,000 u huwa ffinanzjat totalment mill-Fondi Ewropej. ERDF 06.9996 Riġenerazzjoni tan-Nofsinhar tal-Belt Valletta Ammont eliġibbli: €24,000,000.00 Benefiċjarju: Korporazzjoni għar-Riġenerazzjoni tal-Port il-Kbir Iż-żona tan-naħa t'isfel tal-Belt Valletta, speċifikament iż-żona ta' bejn iċ-ċentru tal-fortifikazzjonijiet u Sant'Iermu, ġiet magħżula biex isiru interventi għal żvilupp sostenibbli fid-dawl tad-differenzi soċjoekonomiċi bejn iż-żona ta' fuq u t'isfel tal-Belt Valletta. Apparti minn diversi interventi fiżiċi fuq is- swar, knejjes, akkomodazzjoni soċjali u spazji pubbliċi, intervent ieħor se jkun l-implimentazzjoni ta' mobile application marbuta ma' Heritage Trail li se tinkludi l-postijiet kollha ta' importanza storika, arkitettonika u reliġjuża li jinsabu fiż-żona ta' Marsamxett. L-applikazzjoni se tinkludi kontenut ta' 3D, Realtà Miżjuda (Augmented Reality) u Realtà Virtwali li se tikkontribwixxi għal esperjenza iktar interessanti għat-turist li jżur din iż-żona tal-Belt Valletta. Ammont eliġibbli: €4,997,250,67 Benefiċjarju: Ċentru tal-Mediterran għall-Konferenzi Ministeru għat-Turiżmu Il-proġett jikkonsisti fl-iżvilupp ta' teknoloġija ġdida marbuta mal-Augmented Reality, fejn viżitatur ikun jista' juża smart phone jew tablet sabiex ikun parteċipi b'mod virtwali f'numru ta' xeni mill-era tal-Kavallieri ta' San Ġwann, kif ukoll mill-Ewwel u t-Tieni Gwerra Dinjija li biddlu l-kors tal-istorja ta' Malta. jsir possibbli wara li titniżżel mobile application żviluppata speċifikament għal dan il-għan. Permezz ta' dan il-proġett, iċ-Ċentru tal-Mediterran għall-Konferenzi qed jiġi restawrat sabiex isir iktar attraenti u aċċessibbli. Barra minn hekk, il-proġett jinkludi wkoll interventi infrastrutturali oħra sabiex il-faċilitajiet li joffri ċ-Ċentru jiġu mtejba. ERDF02.035 Digital Tourism Platform (taħt il-proġett CONvErGE) Ammont eliġibbli: €2,825,181.00 Benefiċjarju: L-Awtorità għat-Turiżmu b'kollaborazjoni mal-Fondazzjoni Wirt Artna Il-Pjattaforma tat-Turiżmu Diġitali hija maħsuba biex isservi bħala assistent diġitali għat-turisti li jżuru pajjiżna. It-turisti se jkollhom il-possibbiltà li jniżżlu l-applikazzjoni bla ħlas fuq l-ismartphone jew it-tablet tagħhom. Permezz ta' din l-applikazzjoni, huma se jkollhom aċċess għal firxa ta' informazzjoni differenti (bħal informazzjoni fuq mużewijiet u ġonna pubbliċi. Il-proġett se joħloq pjattaforma waħda sabiex jiġi simplifikat il-mod ta' kif l-utent ifittex l-informazzjoni li għandu bżonn fuq il-gżejjer tagħna. Il-proġett se jara wkoll reviżjoni totali tal-uffiċċji tal-informazzjoni turistika (TIOs) imħaddma mill-Awtorità Maltija għat-Turiżmu biex joħolqu għall-ewwel darba bażi tad-data ċentralizzata. Il-proġett se jinkludi wkoll ERDF.PA.5.0100 Torrijiet matul il-Kosta tat-Tramuntana Ammont eliġibbli: €595,440 Benefiċjarju: L-Awtorità għat-Turiżmu b'kollaborazzjoni ma' Din l-Art Ħelwa Dan il-proġett ġie approvat lejn l-aħħar tal-2018. Il-proġett jikkonsisti fir-restawr ta' tliet torrijet kostali storiċi li jinsabu tul il-kosta tat-Tramuntana tal-gżira Maltija, bl-iskop aħħari li jittejjeb il-prodott turistiku ERDF.PA.5.0101 Torrijiet matul il-Kosta tax-Xlokk Ammont eliġibbli: €3,214,507.44 Benefiċjarju: L-Awtorità għat-Turiżmu b'kollaborazzjoni ma' Fondazzjoni Wirt Artna Dan il-proġett ġie approvat lejn l-aħħar tal-2018. Il-proġett jikkonsisti fir-restawr ta' tliet torrijet kostali storiċi li jinsabu tul il-kosta tax-Xlokk tal-gżira Maltija, bl-iskop aħħari li jittejjeb il-prodott turistiku Malti. Ministeru għat-Turiżmu SRSP Riġenerazzjoni Urbana u Riforma fl-Implimentazzjoni ta' proġetti u mmaniġġjar fil-Belt Valletta Ammont eliġibbli: €20,000 Benefiċjarju: Korporazzjoni għar-Riġenerazzjoni tal-Port il-Kbir (GHRC) L-iskop ta' dan il-proġett huwa li jingħata taħriġ f'Barċellona lil uffiċjali mill-Ministeru, GHRC u Transport Malta sabiex ikun hemm skambju ta' ideat u prattiki tajba f'dak li għandu x'jaqsam mal-kunċett ta' riġenerazzjoni. Huwa mistenni li t-taħriġ se jsir f'April 2019. Kunsill Malti għall-Artiġjanat Il-Ministeru għat-Turiżmu pparteċipa b'mod attiv fil-Kunsill Malti għall-Artiġjanat. Dan il-Kunsill jifforma parti mill-funzjonijiet tal-Ministeru għall-Ekonomija, Investiment u Intrapriżi Żgħar, u huwa kompost minn numru ta' uffiċjali li jirrappreżentaw diversi ministeri fl-amministrazzjoni pubblika kif ukoll rappreżentanti mis-settur tal-artiġjanat. Kunsill għat-tagħlim tal-Ingliż għat-tagħlim tal-Ingliż. Il-Ministeru għat-Turiżmu pparteċipa b'mod attiv fil-Kunsill għat-tagħlim tal-Ingliż. Dan il-Kunsill jifforma parti mill-funzjonijiet tal-Ministeru għall-Edukazzjoni u x-Xogħol, u huwa kompost minn diversi uffiċjali li jirrappreżentaw diversi ministeri u entitajiet pubblici kif ukoll minn rappreżentanti tal-industrija. L-għan aħħari tal-Kunsill huwa sabiex jiġi assigurat li Malta tkompli tistabbilixxi ruħha bħala destinazzjoni ċentrali Ministeru għat-Turiżmu L-Information Management Unit (IMU) kien responsabbli għall-iżvilupp u l-ġestjoni tal-Informazzjoni u t- Teknoloġija tal-Komunikazzjoni (ICT) fi ħdan il-Ministeru għat-Turiżmu, bl-għan primarju jkun li jagħti direzzjoni strateġika sabiex jiġi aċċertat li d-data tiġi trasformata f'informazzjoni bħala riżorsa strateġika. funzjoni titmexxa miċ-Chief Information Officer (CIO), li r-rwol tiegħu huwa li jiġi żgurat l-allinjament tal- ICT mal-għanijiet u l-prijoritajiet prinċipali tal-Ministeru, kif ukoll mal-prijoritajiet u l-programm tal-Gvern ċentrali, il-Manifest Elettorali, il-Miżuri tal-Baġit u l-viżjoni inkorporata fl-Istrateġija Nazzjonali tal-ICT f'Malta mibnija fuq l-Istrateġija Nazzjonali tal-Gvern u l-miri tal-Ewropa 2020. Il-ħidma tal-IMU hija maqsuma fi tliet oqsma prinċipali, li huma r-responsabbiltajiet orizzontali ta' kuljum, ir-responsabbiltajiet vertikali li jinkludu proġetti, u r-responsabbiltajiet ta' governanza li jinvolvu attivitajiet skedati ta' verifikazzjoni (bi-monthly audit reports). Ir-responsabbiltajiet orizzontali jinkludu appoġġ ta' kuljum, pariri tekniċi, xiri ta' tagħmir teknoloġiku, software u liċenzji, manutenzjoni ta' inventarji, immaniġġjar tal-vot kapitali tal-ICT, tfassil tal-baġit, applikazzjonijiet għal servizzi tal-ICT, immaniġġjar ta' kuntratti, evalwazzjonijiet ta' software, taħriġ fl-użu ta' software u applikazzjonijet, u immaniġġjar tas-siti elettroniċi kollha li jaqgħu taħt ir-responsabbiltà tal-Ministeru. Fost il-funzjonijiet ewlenin (core functions) tal-IMU, il-Governanza tal-ICT kienet inkorporata fl- operazzjonijiet kollha tal-Ministeru u b'mod kontinwu. Għal dan il-għan, l-IMU jipprovdi tmexxija u kontroll permezz ta' policies u proċeduri kif meħtieġ. Fost dawn il-policies tajjeb li nsemmu l-ICT Governance Framework li huwa linja gwida dwar l-adozzjoni u l-użu tat-teknoloġija fi ħdan il-Ministeru, u li jikkonsisti minn sett ta' policies (magħrufa bħala GMICT Policies). Permezz ta' dan il-framework, l-IMU jagħti direzzjoni lid-dipartimenti konċernati biex tiġi salvagwardjata u implimentata l-governanza tal-ICT fil-kuntest ta' kontabbiltà fl-għoti tas-servizz u responsabbiltà. F'din is-sena, id-direzzjoni tal-IMU fi ħdan il-Ministeru kienet li tkompli ttejjeb it-tixrid ta' servizzi online, kemm għall-pubbliku ġenerali kif ukoll fi ħdan is-Servizz Pubbliku. Fil-fatt, l-IMU, b'kollaborazzjoni mal- MITA, beda programm ta' xogħol li bih ikun jista' jespandi fuq is-servizzi eżistenti, kif ukoll biex jissimplifika l-proċessi interni (workflows) u jittrasformahom f'dawk online. Dan li ġej huwa sommarju tal-proġetti ewlenin u inizjattivi li fihom l-IMU kien involut matul s-sena 2018. Ministeru għat-Turiżmu Pjattaforma Diġitali tat-Turiżmu (Digital Tourism Platform) Bħala sieħeb fil-CONvErGE, proġett iffinanzjat mill-Unjoni Ewropea bl-għan ewlieni li joħloq u jġib flimkien diversi applikazzjonijiet tas-servizz tat-Teknoloġija tal-Informatika (IT) taħt umbrella waħda, il- Ministeru għat-Turiżmu (bil-parteċipazzjoni tal-Awtorità Maltija tat-Turiżmu) qed ikun responsabbli għall- implimentazzjoni ta' 'Pjattaforma Turistika Diġitali' (Digital Tourism Platform). • Dan il-proġett, li se jiswa 'l fuq minn żewġ miljun ewro, se joħloq repożitorju ċentrali ta' informazzjoni li l-iskop ewlieni jkun li titjieb il-gwida għat-turisti fir-rigward tal-attrazzjonijiet nazzjonali (eż. mużewijiet, ġonna pubbliċi, pjazez, tours, eċċ.). Din l-informazzjoni se tkun imfassla skont il-profil u lokazzjoni fiżika tal-utent u tkun aċċessibbli permezz ta' tagħmir mobbli bħal smart phones u tablets, kif ukoll permezz ta' kjoskijiet ta' informazzjoni diġitali (digital kiosks) li se jiġu installati f'żoni turistiċi ewlenin. Minbarra d-disponibbiltà ta' informazzjoni lit-turisti li jżuru Malta, is-sistemi jiġbru wkoll data dwar postijiet frekwentati minn turisti kif ukoll informazzjoni ġenerika dwar il-gosti tagħhom li jistgħu jgħinu lill-Gvern u lis-settur privat biex itejbu aktar is-servizzi u l-prodott tagħhom. L-informazzjoni maħżuna se tkun disponibbli f'open format lill-entitajiet, negozji u ċittadini. Dan il- proġett se jikkontribwixxi direttament għall-kisba ta' Digital Malta, kif ukoll għall-kunċett ta' One Government, filwaqt li jikkapitalizza fuq economies of scale. L-implimentazzjoni tal-eServices bdiet din is-sena, bl-ewwel servizz elettroniku jkun dak ta' Uffiċċji tal-Informazzjoni Turistika (Tourist Din il-fażi tal-proġett għandha titlesta sal-2019 u tissokta b'dik tal- Augmented u Virtual Reality bl-skop li l-informazzjoni illi turist se jkun qed jieħu waqt li jkun f'pajjiżna tkun ukoll ikkumplimentata minn servizzi diġitali illi jgħollu l-livell tal-informazzjoni, filwaqt li jistiednu lill-utent sabiex jinteraġixxi mas-sistemi nfushom. Dawn is-sistemi se jkunu l-ewwel tip tan-natura tagħhom f'Malta u se jorbtu ma' proġetti simili li qed isiru minn entitajiet oħra taħt l- istess Ministeru sabiex sa kmieni fl-2020, is-settur turistiku lokali jkollu firxa wiesgħa ta' servizzi diġitali illi għandhom iwittu t-triq għall-era tat-turiżmu diġitali. F'dan ir-rigward, numru ta' tenders marbutin mal-proġett ġew ippubblikati permezz tal-ePPS u ġew aġġudikati matul is-sena. • It-Tender tal-Hardware għandu jerġa' joħroġ taħt sejħa pubblika għall-offerti fl-ewwel kwart tas-sena L-istrateġija għall-Mobile apps – mServices (Government Mobile Services) L-IMU nieda mServices ġodda li issa huma aċċessibbli minn Maltapps, liema mobile app tagħti viżibbiltà u aċċess għall-mServices kollha ppubblikati mill-Gvern Malti u li permezz tagħhom il-pubbliku jista' jaċċessa s-servizzi governattivi mill-mowbajl 24 siegħa kuljum, minn kullimkien u matul is-sena kollha. Ministeru għat-Turiżmu Dan is-sit elettroniku tal-Awtorità Maltija għat-Turiżmu ġie mtejjeb biex ikun iktar aċċessibbli fuq mobile Dan kien ta' benefiċċju għat-turisti li jżuruna kif ukoll għal oħrajn li jkunu qed ifittxu informazzjoni dwar il-gżejjer tagħna. Dan il-proġett qed iservi wkoll bħala repożitorju tad-data ċentrali li jservi lill- Pjattaforma Diġitali tat-Turiżmu fl-ambitu tal-proġett iktar wiesa' CONvErGE, li wkoll qed jiġi implimentat mill-istess Ministeru. Tlesta x-xogħol fuq din il-mobile app li tikkonsisti minn faċilità għall-mobile users (pubbliku ġenerali, studenti u uffiċjali) biex ikollhom aktar informazzjoni relatata mal-ħtiġiet skolastiċi tagħhom fl-Istitut għal Studji Turistiċi (ITS). Permezz tal-app, l-istudenti attwali u l-kandidati prospettivi għandhom aċċess għal firxa wiesgħa ta' informazzjoni dwar il-korsijiet u l-kurrikulu u l-faċilità li japplikaw u jissottomettu l- applikazzjonijiet online. L-istudenti barranin u l-pubbliku ġenerali qed ikunu aġġornati bl-aħħar informazzjoni provduta mill-Istitut. Il-pubbliku issa jista' juża din l-app biex jikkuntattja sezzjonijiet tal- iskola kif ukoll biex jikseb aċċess għal informazzjoni ta' malajr, skont il-bżonnijiet tiegħu. Applikazzjoni online għal korsijiet part-time – Istitut għall-Istudji Turistiċi (ITS) Ġiet żviluppata formola workflow online biex studenti minn sittax-il sena 'l fuq, kif ukoll il-pubbliku ġenerali, ikollhom il-faċilità li japplikaw u jissottomettu r-reġistrazzjoni għal korsijiet part-time li jwassluhom biex jiksbu kwalifika uffiċjali fil-qasam turistiku magħżul minnhom. Din s-sistema tinkludi l- ħlas u tista' tkun aċċessata mis-sit tal-ITS u wkoll permezz tal-mowbajl minn fuq Maltapps jew direttament mill-app ITS Now, biex b'hekk tingħata iktar viżibbiltà lill-applikazzjoni. Ġew imfassla dettalji tekniċi għall-printers/copiers li huma effiċjenti, irħas u li jikkunsmaw inqas enerġija. Dan sabiex, matul il-proċess ta' Tenders/RFQ, jintagħżlu l-irħas printers/copiers li jkunu jissodisfaw il- kriterji kif mfassla fid-dettalji tekniċi. L-għan ewlieni huwa li l-akkwisti ta' printers/copiers li jsiru mill- Ministeru jkunu konformi mal-miri tal-Green Initiative. Biex jigi żgurat kontroll fuq l-ispejjeż tal-istampar, il-multifunction printer/copiers iżommu d-dettalji tal- istampar li jkun sar, inkluż l-ammonti li kull persuna tipprintja. Dan jgħin biex tqajjem kuxjenza u jinżamm kontroll fuq l-ispejjeż tal-ikkupjar u l-istampar. Barra minn hekk, l-IMU qiegħed janalizza din l- infomazzjoni biex jiżgura li dawn il-magni qed jagħtu lura dak li kien mistenni. Qed jiġi żgurat ukoll li dawn il-magni jkollhom l-aħħar teknoloġiji, u dan biex niżguraw li l-miri tal-Green Initiative jkunu milħuqa. il-kuntest, l-IMU ħa ħsieb jinkoraġġixxi lill-ħaddiema fil-Ministeru biex jadottaw prattiki li huma favur din Ministeru għat-Turiżmu l-inizjattiva u fl-istess ħin jitkabbar l-għarfien ambjentali mal-uffiċjali. Dawn l-inizjattivi jinkludu, fost l- oħrajn, li jitnaqqas l-ikkupjar jew l-istampar, jintuża duplex printing (stampar fuq żewġ naħat tal-karta), u stampar bil-kulur jintuża biss fejn ikun hemm il-bżonn. L-IMU se jibqa' jippromovi metodi u teknoloġiji tal-istampar li huma iktar sostenibbli. Sottomissjoni għall-ICT Baġit F'Mejju 2018 tkompla l-proċess ta' budgeting li jikkonsisti minn sottomissjoni għal talba ta' fondi għas- servizzi operattivi (OPEX) u għall-proġetti kapitali (CAPEX) tal-ICT fi ħdan il-Ministeru u d-dipartimenti konċernati. Għalhekk saret talba lid-dipartimenti u lill-entitajiet tal-Ministeru biex jipprovdu r-rekwiżiti tal- IT għall-2019 b'allinjament bejn l-istrateġija tal-Ministeru u dik tal-IMU. Din it-talba tal-baġit tiġi evalwata mill-Aġenzija Maltija tat-Teknoloġija tal-Informatika (MITA), u fl-aħħar sottomessa lill-Ministeru għall- Talbiet għal Servizzi tal-ICT taħt kontroll. Appoġġ u sostenn lid-Dipartimenti L-IMU jevalwa, japprova jew jirrifjuta t-talbiet għal servizzi tal-ICT meħtieġa mill-utenti tal-Ministeru u L-approvazzjonijiet finali jingħataw biss permezz tal-IMU biex tiġi żgurata governanza u sigurtà aħjar meta jiġi mogħti aċċess għal sistemi ta' informazzjoni, filwaqt li l-ispejjeż relatati jinżammu L-IMU joffri l-ewwel linja ta' sapport għal servizzi tal-ICT lill-ħaddiema kollha fi ħdan il-portafoll tal- L-iskop hu li jipprovdi helpdesk tal-ICT sabiex jilqa' u jidentifika mistoqsijiet u talbiet mibgħuta F'dan il-kuntest, l-IMU jipprovdi appoġġ tekniku u operattiv ġenerali fi ħdan il-Ministeru. Ministeru għat-Turiżmu Direttorat għas-Servizzi Korporattivi Servizzi Korporattivi Id-Direttorat tas-Servizzi Korporattivi fi ħdan il-Ministeru għat-Turiżmu jkopri l-funzjoni ta' sapport għall- Ministeru kollu u l-entitajiet varji li jaqgħu taħt ir-responsabbiltà tal-Ministeru. Id-Direttorat tas-Servizzi Korporattivi huwa magħmul minn tim ta' 22 persuna li huma responsabbli mill-finanzi, ibbaġitjar, safar, riżorsi umani, reġistru u funzjonijiet amministrattivi oħra. Dawn is-sezzjonijiet huma mmexxija mid-Direttur għas-Servizzi Korporattivi bl-għajnuna tal-Assistent Direttur. It-taqsima finanzjarja hija primarjament responsabbli għall-immaniġġjar u l-amministrazzjoni tal-baġit, l- akkwist, id-dħul u l-infiq tal-Ministeru kif ukoll ir-rilaxx ta' pagamenti ta' lottijiet lill-entitajiet diversi. sezzjoni tal-finanzi hija amministrata minn tim ta' żewġ (2) uffiċjali, uffiċjal prinċipal u skrivan. Dawn huma responsabbli wkoll għall-kontroll tal-fjuwil għal dawk l-uffiċjali li huma intitolati li jirċievu dawn il-perkaċċi u li jikkollaboraw ma' uffiċjali oħra dwar affarijiet finanzjarji. Hemm ukoll żewġ (2) persuni oħra (Procurement Manager u Procurement Officer) li huma responsabbli għall-ħruġ ta' ordnijiet ta' xiri, u għandhom ukoll il-funzjoni li jfittxu l-akkwisti meħtieġa (procurement) wara li jkunu kisbu l- approvazzjonijiet meħtieġa. Minn żmien għal żmien, id-Direttur tas-Servizzi Korporattivi jara li ssir evalwazzjoni tas-sitwazzjoni finanzjarja sabiex ikun ikkonfermat li l-finanzi qegħdin jiġu amministrati skont il-budget plans, u jekk jinstab li jkun hemm il-ħtieġa ta' finanzi addizzjonali, issir it-talba lill-Ministeru għall- Riżorsi Umani Iż-żamma tas-sistema tal-immaniġġjar tar-riżorsi umani hija amministrata minn tim ta' erba' (4) persuni (li jikkonsisti minn uffiċjal prinċipali, assistent prinċipal u żewġ (2) uffiċjali klerikali). Il-funzjoni tar-riżorsi umani hija li żżomm rekords ta' attendenza, ħruġ ta' pagi, monitoraġġ u rappurtar tal-leave f'każ ta' mard, l-arranġamenti tal-ivvjaġġar għar-rappreżentanti kollha tal-Ministeru, kif ukoll iżżomm rekords hands-on tal-istatus tal-persuni li huma ingaġġati fuq bażi kuntrattwali. Din it-taqsima toħroġ ukoll sejħiet għall- applikazzjonijiet, tirċievi applikazzjonijiet, tħejji ittri ta' ħatriet (kemm għall-kandidati li għaddew, kif ukoll għall-membri tal-bord u tal-kumitati). Id-Direttur tas-Servizzi Korporattivi ħa ħsieb ukoll li jżomm kuntatt kontinwu mal-impjegati kollha filwaqt li għamel laqgħat regolari sabiex jiżgura li l-affarijiet tad-Direttorat tas-Servizzi Korporattivi mxew skont ir-regoli. Ministeru għat-Turiżmu Id-Direttorat tas-Servizzi Korporattivi huwa wkoll responsabbli għall-akkwist tal-oġġetti kollha meħtieġa għat-tmexxija ta' kuljum tal-Ministeru, kif ukoll għall-infurzar tar-regolamenti tal-akkwist għal kwalunkwe provvisti, xogħlijiet jew servizzi akkwistati dipartimentalment mill-Ministeru. Barra minn dan, id-Direttur tas-Servizzi Korporattivi għandu wkoll rwol bħala Chairman fuq il-Kumitat tal-Kuntratti Dipartimentali għall-Ministeru għat-Turiżmu. Id-Direttorat tas-Servizzi Korporattivi huwa wkoll responsabbli minn tim ta' ħames (5) persuni, immexxija minn foreman, li jieħdu ħsieb iż-żamma u kull xogħol ta' tiswija li jkun hemm bżonn fil-binja tal-Ministeru fi Triq ir-Repubblika, kif ukoll fl-entitajiet oħra li jaqgħu taħt il-kappa tal-Ministeru għat-Turiżmu, meta u fejn ikun hemm bżonn. Manutenzjoni Ministeru għat-Turiżmu